พอดีพึ่งทานทานแผงแรก แล้วไม่ได้ทานหลังมีประจำเดือนมาเราเริ่มช่วงต้นเดือนค่ะ แต่ประจำเดือนปกติจะมากลางถึงท้ายเดือน แต่ในระหว่างทาน 7 เม็ดแรก ไม่ได้มีเพศสัมพันธ์เลย พอเข้าวันที่ 9 เรามีเพศสัมพันธ์แบบหลั่งใน ก็ไม่เสี่ยงท้องใช่ไหมคะ เพราะวันถัดมาประจำเดือนเราต้องมาค่ะ แต่มันไม่มาเราต้องรอให้หมดแผงเพื่อรอวันปลอดฮอโมนใช่ไหมคะ พอดีพึ่งหัดทานครั้งแรกเลยกังวลค่ะ เราทานยาตรงเวลาสม่ำเสมอค่ะมีทานพวกวิตามินและคอลลาเจนเป็นช่วงแรกแต่หลังไม่ได้ทานค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูง หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นหากได้เริ่มยาติดต่อกันเกิน 7 วันแล้ว สามารถมีเพศสัมพันธ์แบบไม่ป้องกันได้ สำคัญคือต่อจากนี้ให้กินยาต่อไปจนครบแผง เพื่อให้ได้ประสิทธิภาพของยาในการคุมกำเนิดสังเกตรอบเดือนที่ควรจะมาในช่วงที่ยาหมดแผงหรือเม็ดยา 7 เม็ดสุดท้ายที่เป็นเม็ดแป้งอีกครั้ง การใช้วิตามินหรือคอลลาเจนไม่น่ามีผลต่อระดับของยาคุมกำเนิดค่ะ